Colt Official Police

KinnigBro orinDoareRevolver un-ober/daou-oberKalibr.38 Special.22 Long Rifle.32-20 Winchester.38-200.41 Long ColtSaverColtBloavezh krouidigezh1907Mare produiñ1908 - 1969Niver produetOuzhpenn 750.000Perzhioù teknikelPouez1 kgHirder292 mmHirder ar c'hanol4', 5' pe 6' (102, 127 pe 157 mm)Endalc'hTaboulin 6 tennLezennRummad e Bro-C'hallB
Ar Colt Official Police, gwerzhet dindan an anv Colt Army Special eus 1908 betek 1927 Colt 38 Army Special, modèle 1908, Arme et Passion (lennet d'an 28/02/2025), a zo ur revolver un-ober/daou-ober, dezhañ ur vent etre, produet etre 1908 ha 1969 gant an embregerezh stadunanat Colt.

 Istor 
E 1908 e kinnigas Colt ur revolver nevez, dezhañ ur blatinenn daou-ober, hag un daboulin c'hwec'h tenn kambret evit kartouchennoù .38 Special ijinet un nebeud bloavezhioù a-raok. Army Special e voe anvet da gentañ evit klask gounid marc'hadoù en armeoù, met dont a reas an arm da vezañ poblekoc'h e meteier ar polis kentoc'h. E 1927, pa oa splann e oa ar pistolennoù o kemer plas ar revolverioù e armeoù ar bed, Colt a zivizas adenvel an arm Official Police. Stummoù all eus ar revolver a voe kinniget, evel an hini e .32-20 gouestlet d'an dud a veve war ar maez e Norzhamerika, pe ur stumm e .22 Long Rifle, dezhañ ur c'hanol 6 meutad hepken Colt Official Police, Arme et Passion (lennet d'an 28/02/2025).

E-pad an Eil Brezel-bed e prenas ar Stadoù-Unanet 49.000 skouerenn eus ar Colt Official Police, en ur stumm marc'hadmatoc'h, 4 meutad e ganol ha simplaet elfennoù 'zo evel e blakennoù-dornikell hag e aremennañ. Produet e voe etre 1942 ha 1943 dindan anv anv Colt Commando DIAMOND Jon, Colt Commando Revolver .38 Special and the $25 War Department Deal, Warfare History Network, miz Kerzu 2016 (lennet d'an 28/02/2025). Pourveziet e voent dreist-holl da ekipajoù kirri-nij an USAAF, ha lod anezhe a voe harzlammet da emsavioù rezistañs Frañs pe broioù all ALVÈS Eric, Revolver Colt Commando, Seconde-Guerre.net (lennet d'an 28/02/2025).

Ouzhpenn 750.000 skouerenn eus ar Colt Official Police ha deus e adstummoù zo bet produet en holl Hervez an niveroù-serienn renablet amañ.

 Daveennoù 

Rummad:Revolverioù
Rummad:Armoù SUA
Rummad:Armoù an Eil Brezel-bed